તા.૧૪ને શુક્રવાર (ઋષિ પંચમી)ના સમાપન દિને સવારે ૯-૩૦ થી ૧ર દરમિયાન સંસ્કૃત સાહિત્યના વિદ્વાન મણીભાઈ ઈશ્વરભાઈ પ્રજાપતિ (મહેસાણા)ને આ વર્ષનો વાચસ્પતિ પુરસ્કાર તેમજ સંસ્કૃતના વિવિધ ક્ષેત્રના વિદુષી ભારતીબેન કિર્તીભાઈ શેલત (અમદાવાદ)ને આ વર્ષથી શરૂ થયેલો ભામતી પુરસ્કાર અર્પણ કરીને વંદના કરવામાં આવશે. સમગ્ર સત્રનું ટીવી ચેનલ અને વેબસાઈટ પરથી વિશ્વના ૧૭૦ દેશોમાં જીવંત પ્રસારણ થશે. સમગ્ર સંસ્કૃત સત્રનું સંકલન કવિ/ગાયક પ્રા.હરિશચંદ્ર જોશી સંભાળશે.